Sistem solar

El Sistem Solar es una parte de la galaksia Via Laktea arientro del Universo; esta konformado por el Sol, el kondjunto de puerpos ke entornan al su deredor i el espasio interplanetario ke se topa entre eyos. En la aktualita se konosen mas de una diezena de sistemes planetarios ke entornan otras estreyas, i mas de una sientena de estreyas en las kualas se tiene topado a lo manko un planeta.

Klasifikasion de puerpos espasialos
D'akodro kon sus karakteristikas, los puerpos ke konforman el Siste Solar se klasifikan en:

 Sol, una estreya de tipo espektral G2 ke kontiene mas del 99% de la masa del sistema.
 Planetas. Divididos en planetas interiores, endemas yamados terrestres o telurikos, i planetas eksteriores o djigantes. Entre estos d'alkavo, Jupiter i Saturno se yaman djigantes gaseozos mientres ke Urano i Neptuno son yamados djiganytes yelados. Todos los planetas djigantes tienen alderedor aniyos.
 Planetas enanos. Esta mueva kategoriya fue kriada por la Union Astronomika Internasyonala en Ogusto de 2006. Aze referensia a puerpos kon forma esferika ama les manka grandesa para atrayer otros puerpos komo un satelit o un aniyo espasial. Puerpos komo Pluton, Seres o (136199) Eris (Xena) se topan arientro de esta kategoriya.
 Satelites. Son puerpos ke se topan al deredor entornando los planetas, algunos grandes komo Ganimedes en Jupiter o Titan en Saturno.
 Asteroides. Puerpos chikos konsentrados majoritariamente en la sintura de asteroides ke se topa entre las arbitas de Marte i Jupiter. Su chika masa no les desha tener forma regular.
 Objektos de la sintura de Kuiper. Son otros objektos yelados ke tienen arbitas regularas, los majores de los kualos son Sedna i Quaoar.
 Kometas. Objetos yelados chikos provenientes de la Nuve de Oort

Kateggoría:Astronomiya